|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.  |


| **Valentinas Baltrūnas** |
| --- |
| Gimė | 1947 m. spalio 20 d. (75 metai)Grinkiškis, Kėdainių apskritis |
| Tėvas | Aleksas Baltrūnas |
|  |
| Veikla | geologas |

**Valentinas Baltrūnas** (g. 1947 m. spalio 20 d. Grinkiškyje) – Lietuvos geologas.

Biografija
----------

1965 m. baigė Vilniaus I vidurinę mokyklą. 1965–1970 m. studijavo Vilniaus universitete įgydamas geologinės nuotraukos ir naudingųjų iškasenų paieškų specialybės diplomą. 1970–1980 m. dirbo Kompleksinėje geologinėje ekspedicijoje geologu ir vyresniuoju geologu geologinio kartografavimo darbuose. Baigęs neakivaizdinę aspirantūrą Geologijos institute 1977 m. apgynė mokslų kandidato (dabar daktaro) disertaciją „Kvartero nuogulų ir tarpledynmečių paleogeomorfologija". 1980–1989 m. – Geologijos instituto Kerno saugyklos ir muziejaus, o 1989–1991 m. Ekogeologijos skyriaus vadovas. 1991–2001 Geologijos instituto direktorius. 1998 m. – monografijos (1995 m.) pagrindu apgynė habilituoto daktaro mokslo laipsnį. 1996–2000 m. – valstybinės mokslo programos „Lietuvos Žemės gelmių raida ir jų išteklių kitimo prognozė" („Litosfera") tarybos pirmininkas. 2002–2010 – Geologijos ir geografijos instituto vyriausiasis mokslo darbuotojas, 2008–2009 – Instituto tarybos pirmininkas. 2010–2015 m. – Gamtos tyrimų centro (GTC) Geologijos ir geografijos instituto Kvartero tyrimų laboratorijos mokslo darbuotojas, Centro mokslo tarybos narys, pirmininko pavaduotojas. 2003–2016 m. – Lietuvos edukologijos universiteto (buv. Vilniaus pedagoginio universiteto) Geografijos ir turizmo katedros (buv. Bendrosios geografijos katedros) profesorius.

Nuo 2006 m. vadovavo mokslo projektams „Paleoklimatas", „Kvarteras", „Ciklas", „Ledynas", mokslinėms ekspedicijoms prie dabartinių ledynų Pietvakarių Grenlandijoje (2006, 2007) ir Islandijoje (2012). Mokslo žurnalų „Geologija" ir „Geografija", „Journal of environmental engineering and landscape management", trijų Baltarusijos mokslinių žurnalų redaktorių kolegijų, taip pat Lietuvos gamtos draugijos, Lietuvos mokslo istorikų ir filosofų bendrijos, Lietuvos mokslininkų ir geologų sąjungų, savaitraščių „Žaliasis pasaulis" ir „Mokslo Lietuva" redkolegijų narys. 2014–2018 m. – Lietuvos mokslininkų sąjungos tarybos narys. 2011–2017 m. – Lietuvos geologų sąjungos žurnalo „Geologijos akiračiai" atsakingasis redaktorius. 2011–2018 m. – VU ir GTC jungtinio doktorantūros komiteto darys. 2015 m. Lietuvos mokslų akademijos vardinės akad. J.Dalinkevičiaus premijos laureatas.

Svarbiausi darbai
-----------------

Paskelbė per 130 mokslinių ir tiek pat mokslo populiarinimo publikacijų.

Parašė mokslo populiarinimo knygas:

* „Nešė velnias akmenį" (bendraautorius, 1980),
* „Ant geologinio pamato gyvenant" (1982),
* „Unikalios Lietuvos vietovės" (2006),
* „Lietuva: 101 įdomiausia vieta" (bendraautorius, 2008),
* „Lietuvos etnografiniai regionai" (bendraautorius, 2010),
* „Lietuvos pilys ir tvirtovės" (bendraautorius, 2011);

Mokymo priemonę:

* „Aplinkos tyrimų metodologija" (2008),

Vadovėlį:

* „Lietuvos gamtinė geografija" (bendraautorius, 2013).

Taip pat yra kolektyvinių mokslinių monografijų bendraautorius:

* „Akmens amžius Pietų Lietuvoje" (2001),
* „Ar tikrai Raigardas prasmego?" (2001),
* „Lietuvos Žemės gelmių raida ir ištekliai" (2004)

Parašė monografijas:

* „Pleistoceno stratigrafija ir koreliacija" (1995 m. angliškai „Stratigraphical subdivision and correlation of Pleistocene deposits in Lithuania", 2002 m.),
* „Gamta kaip kultūros šaltinis" (2003).

Šaltiniai
---------

1. ↑  Mokslo Lietuva. Redakcija
2. ↑  Žaliasis pasaulis. Apie mus
3. ↑  LMA narių visuotiniai susirinkimai. 2016 m. vasario 23 d. LMA narių visuotinis susirinkimas. Lietuvos mokslų akademijai – 75
4. ↑  Valentinas Baltrūnas: Publikacijų sąrašas. Gamtos tyrimų centras
5. ↑  F422 Valentino Baltrūno fondas. Lietuvos mokslų akademijos Vrublevskių biblioteka Archyvuota kopija 2019-03-27 iš Wayback Machine projekto.
6. ↑  MELC. Valentinas Baltrūnas. Visuotinė lietuvių enciklopedija
7. ↑  Valentinas Baltrūnas: Projektai. Gamtos tyrimų centras.
8. ↑  Valentinas Baltrūnas: Knygos ir knygų dalys. Gamtos tyrimų centras